b'\n_START_ARTICLE_\nEsposa\n_START_PARAGRAPH_\nUna esposa o muller \xc3\xa9s la c\xc3\xb2njuge dona que contrau matrimoni. \xc3\x89s un estatus civil diferent del de les dones solteres, separades, divorciades o v\xc3\xaddues.\n_START_SECTION_\nHist\xc3\xb2ria\n_START_PARAGRAPH_\nL\'esposa aportava al matrimoni el dot, un preu (simb\xc3\xb2lic, material o en objectes) per ajudar al nou pare de fam\xc3\xadlia a mantenir-los a ell, a ella i als fills que vindrien. L\'esposa tamb\xc3\xa9 solia aportar l\'aixovar, format per la "roba de casa" (com llen\xc3\xa7ols o tovalloles), mobles i altres objectes. La v\xc3\xa0lua d\'ambd\xc3\xb3s era un s\xc3\xadmbol d\'estatus social i servia com indicador de riquesa.'